好耐無食沙嗲王，行行下旺角突然見到，所以就同Friend入左去食啦!唔知係咪太耐無食，連點菜紙出埋都唔知，不過咁樣的確方便左好多(Y)每一次黎，我都有幾樣野必叫既。除左炸軟殼蟹之外，蟹黃豆腐煲實在真係唔叫唔得!雖然只係配一碗普通既白飯，但係蟹黃豆腐煲就令呢碗白飯完全昇級左! 香濃既蟹味，加上豆腐既香滑，配以惹味既醬汁，淋上白飯上面一齊食完完全全係味覺既享受! 絕對建議大家一試!另外，呢到既野飲都唔錯，推介芒果特飲配西米!